Rukų šv. Antano Paduviečio parapija

Rukų šv. Antano Paduviečio parapija – katalikų parapija, priklausanti Telšių vyskupijos Šilutės dekanatui.http://telsiuvyskupija.lt/parapijos/rukai Įsikūrusi Rukų kaime, 8 km į šiaurės vakarus nuo Pagėgių, prie Šilutės - Pagėgių kelio, Eisros ir Kamonos santakos.

miniatiūra|200px|left|Vaizdas iš balkono

Parapijos tikintieji savų maldos namų neturi, naudojasi Rukų evangelikų liuteronų bažnyčios patalpomis pagal 2010 m. birželio 22 d. pasirašytą bažnyčios panaudos sutartį,http://www.bernardinai.lt/straipsnis/2011-10-12-ruku-baznycioje-nuo-siol-melsis-ir-romos-kataliku-parapija/70333 kuria bažnyčia buvo perleista Romos katalikų parapijos žinion 30-ies metų laikotarpiui. Šia sutartimi katalikų parapija įsipareigoja prižiūrėti ir remontuoti bažnyčią, derinti pamaldų grafiką su evangelikų liuteronų parapija. Rukų bažnyčioje skamba dviejų konfesijų maldos. Iš pradžių aukojamos mišios katalikams, o vėliau vyksta evangelikų liuteronų pamaldos. Evangelikų liuteronų bendruomenei buvo sunku išlaikyti bažnyčią, mat šios konfesijos tikinčiųjų likę tik 48, o katalikų Rukų parapijoje yra daugiau – per du tūkstančius.

 Šaltiniai 

 Nuorodos 

 Vyskupijos informacija

Kategorija:Telšių vyskupija
Kategorija:Pagėgių savivaldybė
Kategorija:Lietuvos katalikiškos parapijos